**Valtakunnallisen Elinikäisen ohjauksen yhteistyöryhmä (ELO)**

# 

# LUONNOS 9.5.2016

# ELO -ryhmän linjaukset elinikäisen, monialaisen, matalan kynnyksen palvelujen (”ELO -moniala”) luomiseen ja kehittämiseen vuoteen 2025 mennessä

# Linjausluonnosta käsitellään ELO -ryhmän kokouksessa 1.6.2016 ennakkokommenttien pohjalta

# Johdanto

# ELO -ryhmän linjaukset elinikäisen, monialaisen, matalan kynnyksen palvelujen (”ELO -moniala”) luomiseen ja kehittämiseen vuoteen 2025 mennessä

# Nuorille alle 30-vuotiaille tarkoitettuja monialaisia matalan kynnyksen palveluja on kehitetty vuoden 2014 elokuusta alkaen ns. Kohtaamo -hankkeessa ja yli 30 Ohjaamossa ympäri Suomea. Ohjaamoita on syntymässä lisää ja Ohjaamotoimintamalli juurtuu lähivuosina pysyväksi tavaksi toimia nuorten oppimiseen, työhön ja osallisuuteen liittyvissä palveluissa.

# Suomessa ammatillinen koulutus uudistuu ja samoin työ- ja elinkeinopalvelut. Nämä uudistukset sekä työelämän ja työmarkkinoiden jatkuva muutos lisäävät kansalaisten haasteita rakentaa toimivia polkuja oppimisen ja työn siirtymävaiheissa. Tämä lisää tarvetta monipuolisiin tieto-, neuvonta ja ohjauspalveluihin.

# Menossa on aluehallinnon uudistaminen ja monien palveluiden uudenlainen järjestäminen. Järjestäjä – tuottaja mallia kehitetään ja kumppanuus on yksi keskeinen perusta palvelujen tuottamisessa.

# Turvatakseen elinikäisen ohjauksen (TNO -palvelut) saatavuutta ja laadun kehittymistä muuttuvissa oloissa, valtakunnallinen ELO -ryhmä asettaa pitkän aikavälin tavoitteeksi, että monialaisia matalan kynnyksen tieto- neuvonta ja ohjauspalveluita kehitetään kaiken ikäisten kansalaisten tarpeisiin. Vuoteen 2025 mennessä Suomessa on toiminnassa yhtenäinen ”ELO -moniala” -toimintamalli kaiken ikäisille kansalaisille (jo aiemmin vakiintuneen nuorille suunnatun Ohjaamotoimintamallin lisäksi). Toimintamallin tarkoituksena on helpottaa kansalaisten sujuvaa kytkeytymistä oppimiseen ja työhön alati muuttuvissa oloissa sekä lisätä osallisuutta yhteiskuntaan.

Tässä linjausluonnoksessa käytetään työnimeä ”ELO -moniala” siksi, että elinikäiset monialaiset toiminnat ja palvelut eivät suinkaan välttämättä tule olemaan nimeltään Ohjaamo -toimintoja niin kuin nuorille tarkoitetut toiminnat.

# ”ELO -moniala” -toimintamallin luomisen ja kehittämisen pohjaksi valtakunnallinen ELO -ryhmä asettaa seuraavat linjaukset. Linjaukset ovat samansuuntaisia vuonna 2015 ministeriöiden (TEM, OKM, STM) ja Kohtaamo -hankkeen hyväksymien ”ohjaamotoiminnan perusteet” suositusten kanssa (liite 1.)

# 2. ELO -ryhmän linjaukset ”ELO -moniala”-toiminnalle ja -palveluille

# 2.1. Asiakaslähtöisyys

# Kansalaisten monenlaisiin tieto-, neuvonta- ja ohjauspalvelutarpeisiin ja kysyntään vastaaminen on kaiken toiminnan ja palvelun lähtökohta

# Toimintaa ja palveluita suunnitellaan ja toteutetaan yhdessä asiakkaiden kanssa

# 2.2. Toiminnan tavoitteet

# Kansalaisten tukeminen osaamisen ja työn polulle pääsemisessä; Toiminnan kautta kansalaisten urasuunnittelutaidot ja työllistyvyys kehittyvät niin, että he kykenevät toimimaan mielekkäästi erilaisissa oppimisen ja työn siirtymävaiheissa sekä rakentamaan itsensä ja työelämän kannalta mielekkäitä oppimis- ja työllistymispolkuja.

# Pidemmän tähtäimen tavoite on kansalaisten osaamisen jatkuva kehittyminen ja työllistyminen.

# Kansalaisten lisääntyvä osallisuus yhteiskuntaan paremman oppimiseen ja työhön kiinnittymisen kautta

# 2.3. Laaja kumppanuus

# Toimintamalli perustuu kumppanuusajatteluun ja joustavaan verkostoon

# Keskeisiä toimijoita ovat oppilaitosten ohjaajat, maakunnat, TE -palvelut, nuorisotyö mukaan lukien etsivä nuorisotyö, sosiaali- ja terveyspalvelut, KELA, kuntoutustoimijat, työpajat, yritykset, työmarkkinajärjestöt sekä monenlaiset kolmannen sektorin toimijat.

# 2.4. Aiemman yhteistyön ja erilaisten osaamistaustojen varaan rakentaminen

# Hyvien yhteistyöperinteiden pohjalta aloittaminen

# Monenlaisen osaamisen kunnioittaminen, toisilta oppiminen ja yhdessä oppiminen

# Erilaisten osaamisten yhdistäminen palvelujen parantamiseksi

# Osaamisen ja laadun jatkuva yhteinen sekä erillinen kehittäminen

# Sekä yhteisen osaamisen että eri toimijoiden erityisosaamisen jatkuva kehittäminen

# Työvälineiden kehittäminen asiantuntijuuden ja hyvien käytäntöjen jakamiseksi sekä vertaisoppimisen mahdollistamiseksi (kytkeytyen esimerkiksi verkko-ohjauksen kokonaisalustaan)

# Palvelujen, toiminnan ja saavutettujen tulosten dokumentaatio jatkuvan kehittävän arvioinnin toteuttamiseksi

# Yhteisen valtakunnallisen TNO -palveluiden laatujärjestelmän soveltaminen ja kehittäminen

# 2.6. Toiminnan luonne: aidosti yhteinen ja monikanavainen, kohtaamispaikka ja ennen kaikkea verkostomainen toimintatapa

# ”ELO -moniala”-toiminta rakennetaan kaikkien siihen osallistuvien yhteiseksi palvelukokonaisuudeksi, jossa kaikki toimivat tasavertaisina yhteisten tavoitteiden suuntaan ja joka on kansalaisten tavoitettavissa ”yhden luukun” ja ”matalan kynnyksen” periaatteilla

# Mallissa ja -palveluissa toiminta ja palvelut ovat monipuolisia ja niitä toteutetaan moni- tai kaikki -kanavaisesti.

# Toimintaa täydentämään rakennetaan eri ohjaustoimijoiden yhteinen verkkoalusta, joka mm. mahdollistaa tietoturvalliset ohjausprosessit verkossa sekä ohjauksen seurannan, vaikuttavuuden arvioinnin ja kehittämisen

# 2.7. Toiminnan resurssit: olemassa olevien toimijoiden osaaminen ja resurssit kytketään yhteen

# Eri toimijoiden osaamista ja resursseja hyödynnetään joustavasti ja tilannekohtaisesti asiakkaiden palvelutarpeisiin vastaamiseksi

# Toiminta rakennetaan olemassa olevasta palvelutarjonnasta eri toimijoiden yhteisin resurssein.

# Toiminta rahoitetaan sopimuspohjaisesti toimijoiden yhteisrahoituksella. Toiminnassa ja -palveluissa työskentelevät työntekijät ovat työsuhteessa emo-organisaatioihinsa.

# Toimintaa ei rakenneta erilaiset hankkeiden resurssien varaan. Hankkeet toimivat virittäjänä, verkoston rakentajina, kokeilujen järjestäjinä ja mahdollistajina

# 2.8. Sopimuspohjaisuus

# ”ELO -moniala” -toiminta ei perustu erilliseen lainsäädäntöön, vaan kumppanuuteen

# Toiminnan perusasioista neuvotellaan toimijoiden kesken

# Perusasiat vahvistetaan sopimuksella, jota tarkistetaan tarvittaessa.

# Sopimus koskee toiminnan konseptia, koordinaatiota/johtamista, yhteisrahoitusta, tiloja ja sähköisiä järjestelmiä, osaamisen hyödyntämistä ja kehittämistä, alueellisten ja valtakunnallisten palvelujen suhdetta sekä muita yhdessä sovittuja asioita.

# Linjausten toteutumisen seuranta ja varmistaminen (Kohtaamo -hanke ja ELO -ryhmä)

# Ohjaamo -toiminnan kehittämisestä nuorille vastaa Keski-Suomen ELY -keskuksen hallinnoima koordinaatiohanke KOHTAAMO. Toiminnallaan KOHTAAMO varmistaa että monenlaisista perinteistä ja hyvistä käytännöistä liikkeelle lähteneet Ohjaamot ja Ohjaamo -toimintamallit kehittyvät riittävästi ”ohjaamotoiminnan perusteet” suositusten suuntaisesti ja vakiintuvat koko maan kattavaksi konseptiksi tämän vuosikymmenen loppuun mennessä.

# Välineenä linjausten ja tavoitteiden toteuttamisessa KOHTAAMO käyttää omaa tutkimustoimintaansa, ulkoista kehittävää arviointia sekä muita tarpeelliseksi katsomiaan menettelyjä. Kullekin linjaukselle voidaan laatia seurantamittareita ja/tai arviointikriteereitä.

# Ohjaamo -toiminnan vaikuttavuuden ja laadun arvioimiseksi KOHTAAMO:n tulee tehdä tiivistä yhteistyötä TEM:n ja OKM:n toimeksiannosta ohjauksen kokonaisvaltaista laadunvarmistusjärjestelmää vuonna 2016 kehittävän eVokesin kanssa.

# Ohjaamo-toiminnan lähtökohtien, linjausten ja tavoitteiden toteutumista käsitellään valtakunnallisessa ELO -ryhmässä KOHTAAMO -hankkeen arvioivien raporttien pohjalta ainakin kaksi kertaa vuoden 2016 aikana.

# ELO -ryhmä tekee tunnetuksi ”ELO -moniala” -toimintaa sekä edistää eri hallinnonalojen ja ohjaustoimijoiden sitoutumista uudenlaiseen moni -hallinnolliseen / monialaiseen toimintaan ja tapaan järjestää palveluja yhdessä

# Viimeistään vuoden 2017 alussa valtakunnallinen ELO -ryhmä yhdessä keskeisten toimijoiden kanssa käynnistää elinikäisen ”ELO -moniala” -toimintamallin konkreettisen suunnittelun.

# Liite: Suositus: ”ohjaamotoiminnan perusteet” 2015

# (huom: tässä on vain teksti, alkuperäiseen PDF -tiedostoon kuuluu myös ELY-keskuksen ja ESR:n logot)

OHJAAMOTOIMINNAN PERUSTEET

**Mikä on Ohjaamo?**

Ohjaamo on nuorten alle 30-vuotiaiden matalan kynnyksen palvelupiste, jonka toimintamalli rakentuu monialaisesti tietoa, neuvontaa, ohjausta ja tukea tarjoavasta Ohjaamosta, eri hallinnonalojen peruspalveluista ja laajasta yhteistyöverkostosta.

Ohjaamon avoin toimintamalli kannustaa nuoria ottamaan yhteyttä oman tilanteensa selvittelemiseksi myös ilman lähettävää yhteistyötahoa. Ohjaamo tukee erityisesti erilaisissa nivelvaiheissa olevia nuoria ja edistää koulutukseen ja työelämään kiinnittymistä. Nuorten yksilölliset tilanteet huomioiden Ohjaamon tarjoama ohjaus ja tuki voi sisältää monia eri vaiheita ja mm. sosiaalisen kuntoutuksen ja terveydenhoitajan palveluita tähdäten opinto- tai työllistymispolulle pääsyyn ja polulla pärjäämiseen.

Ohjaamon ydintoimintaan kuuluu henkilökohtainen neuvonta ja ohjaus, tuki elämänhallintaan, urasuunnitteluun, sosiaalisten taitojen ja valmiuksien kehittämiseen sekä kouluttautumisen ja työllistymisen tukeminen. Ohjaamossa työskentelevät ammattilaiset selvittävät nuoren tilanteen ja palvelutarpeen yksilöllisesti tukien nuoren omaa osallistumista. Ohjaamon käytössä on toiminnallisia palveluja, jotka sekä auttavat tunnistamaan nuoren tarpeet että vahvistavat hänen toimintakykyään ja arjessa pärjäämistään. Nuoren kanssa yhteistyössä luodaan suunnitelma sovittujen tavoitteiden saavuttamiseksi.

Toimintamallin tavoitteena on, että Ohjaamo toimii nuoren tukena, kunnes tilanteeseen löydetään pidempikestoinen ratkaisu esimerkiksi yhteistyöverkoston tarjoamien palveluiden kautta tai nuoren siirtyessä opintoihin tai työelämään.

Ohjaamon laajaan yhteistyöverkostoon kuuluu viranomaistahojen, oppilaitosten ja työpajojen lisäksi esimerkiksi kolmannen sektorin toimijoita, vapaaehtoistyötä tekeviä ja muita nuorten parissa toimivia tahoja. Ohjaamo toimii myös yritysyhteistyön linkkinä paikallisten yrittäjien ja yrittäjäjärjestöjen suuntaan työnantajien ja nuorten kohtaamista edistäen.

**Ohjaamon vähimmäisvaatimukset**

• Kohderyhmänä ovat kaikki alle 30-vuotiaat nuoret

• Ohjaamo on matalalla kynnyksellä toimiva palvelupiste

- Avoinna vähintään kahtena päivänä viikossa, kolme tuntia päivässä

- *Suosituksena on, että Ohjaamo on* avoinna viitenä päivänä viikossa

- *Suosituksena on, että Ohjaamo* sijaitsee keskeisellä paikalla, jolloin se on helposti nuorten saavutettavissa ja että osana Ohjaamoa toimii liikkuva palvelu

- *Suosituksena on, että Ohjaamo* sijaitsee paikassa, jota ei koeta nuorten keskuudessa leimaavana

• Tarjoaa tietoa, neuvontaa, ohjausta ja tukea monialaisesti peruspalveluiden ja laajan yhteistyöverkoston kumppanuuksia hyödyntäen

- Yhteistyössä kunta, valtio, kolmas sektori ja yrittäjät

• Yhteistyö eri toimijoiden välillä perustuu sopimuksellisuuteen

- Yhteistyöstä on selkeät sopimukset toimintaan osallistuvien kesken

• Ohjaamossa fyysisesti läsnä joko koko ajan tai päivystämässä ovat ainakin seuraavat toimijat:

- TE-toimisto

- Sosiaalityö tai sosiaaliohjaus

- Nuorten tieto- ja neuvontapalvelut

- Oppilaitokset (vähintään 2. aste)

- Nuorisotyöntekijä / työvalmentaja / palveluohjaaja tms. (nimikkeet vaihtelevat)

• Ohjaamon työntekijöillä on kiinteä yhteys toiminta-alueen kaikkien kuntien etsivään nuorisotyöhön

• Ohjaamon monialaiseen verkostoon kuuluvat ainakin seuraavat toimijat:

- Mielenterveys- ja päihdepalvelut sekä terveyspalvelut

- Työpajat sekä kuntouttavaa työtoimintaa ja tukityöllistämispaikkoja tarjoavat tahot

- Kela

• Ohjaamossa on käytössä Typpi-asiakasjärjestelmä

• Nuoren osallisuuden tukeminen ja nuorten mahdollisuus vaikuttaa Ohjaamon toimintaan on suunnitelmallista

- Nuori osallistuu aktiivisesti oman polkunsa suunnitteluun

- Nuoret toimivat Ohjaamon toiminnan suunnittelijoina, kehittäjinä ja arvioijina